## Rješenje o odobrenju prospekta o izdavanju dionica privatnom ponudom ukupne vrijednosti 37.500.000,00, pojedinačne nominalne vrijednosti 10.000,00 kuna po dionici za Raiffeisenbank Austria d.d. iz Zagreba

### NN 1/2006 (2.1.2006.), Rješenje o odobrenju prospekta o izdavanju dionica privatnom ponudom ukupne vrijednosti 37.500.000,00, pojedinačne nominalne vrijednosti 10.000,00 kuna po dionici za Raiffeisenbank Austria d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**25**

Sukladno odredbama članka 12. stavak 1. točka 5.
i članka 22. stavka 4. Zakona o tržištu vrijednosnih papira, Komisija za
vrijednosne papire Republike Hrvatske (u daljnjem tekstu: Komisija), temeljem
zahtjeva trgovačkog društva RAIFFEISENBANK AUSTRIA d.d. Zagreb, Petrinjska 59,
za odobrenje prospekta o izdavanju povlaštenih dionica privatnom ponudom, na
sjednici održanoj dana 15. prosinca 2005. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu RAIFFEISENBANK AUSTRIA
d.d. Zagreb, Petrinjska 59, odobrava se prospekt o izdavanju 3.750 povlaštenih
dionica na ime, privatnom ponudom, ukupne vrijednosti 37.500.000,00 kuna,
pojedinačne nominalne vrijednosti 10.000,00 kuna po dionici.

2. Ovo rješenje objaviti će se u »Narodnim
novinama«.

```
Obrazloženje
```

```

```

Trgovačko društvo RAIFFEISENBANK AUSTRIA d.d.
Zagreb, Petrinjska 59, podnijelo je dana 5. prosinca 2005. godine zahtjev za
odobrenje prospekta o izdavanju povlaštenih dionica privatnom ponudom, a dana
13. prosinca 2005. godine, dopunu toga zahtjeva, sukladno odredbama Zakona o
tržištu vrijednosnih papira (»Narodne novine« br.
84/02, u daljnjem tekstu: Zakon) i Pravilnika o sadržaju zahtjeva i prilozima
za odobrenje prospekta i skraćenom prospektu (»»Narodne novine««, broj 118/03,
u daljnjem tekstu: Pravilnik). Zahtjevu je priložena dokumentacija propisana
odredbama Zakona i Pravilnika.

U provedenom postupku utvrđeno je da je Glavna
Skupština društva RAIFFEISENBANK AUSTRIA d.d. Zagreb, Petrinjska 59, dana 25.
studenoga 2005. godine, donijela Odluku o povećanju temeljnog kapitala
izdavanjem povlaštenih dionica i isključenju prava prvenstva pojedinih
dioničara.

Sukladno navedenoj Odluci Skupštine društva
RAIFFEISENBANK AUSTRIA d.d. Zagreb, Petrinjska 59, temeljni kapital društva
povećat će se za iznos od 37.500.000,00 kuna, izdavanjem i uplatom 3.750
povlaštenih dionica na ime, nominalne vrijednosti 10.000,00 kuna po dionici,
privatnom ponudom, uplatom u novcu, u cijelosti na način kako je to predviđeno
odredbama Zakona, Odlukom Skupštine od 25. studenoga 2005. godine i odobrenim
prospektom.

Odlukom Glavne skupštine društva, isključeno je
pravo prvenstva upisa dionica predmetnog izdanja postojećim dioničarima,
društvu Raiffeisen International
Bank – Holding, Am Stadpark
9, Beč, Austrija i društvu Raiffeisenbank–Zagreb- Beteiligungsgesellschaft mbH, Kaiserfeldgasse 5, Graz,
Austrija.

Dionice predmetnog izdanja ponudit će se na upis
i uplatu društvu RAIFFEISEN CONSULTING d.o.o. Zagreb, Petrinjska 59.

Rok za upis dionica predmetnog izdanja je 15
dana od dana konačnosti ovoga Rješenja, a najkasnije do 31. prosinca 2005.
godine. Razdoblje uplate novčanih sredstava na ime upisa povlaštenih dionica
trajat će najviše 2 radna dana od dana završetka upisa, odnosno zatvaranja
Knjige upisa. Predmetno izdanje dionica smatrat će se uspješnim ukoliko u
navedenom roku bude upisano i uplaćeno 100% izdanja dionica.

U provedenom postupku utvrdeno
je da je trgovačko društvo RAIFFEISENBANK AUSTRIA d.d. Zagreb, Petrinjska 59,
uplatilo administrativnu pristojbu i naknadu, sukladno Pravilniku o vrsti i
visini administrativnih pristojbi i naknada (»Narodne novine« br. 115/02, 43/03).

Ocjenjujući utvrđeno činjenično stanje, Komisija
utvrđuje da su zahtjevu za odobrenje prospekta o izdavanju povlaštenih dionica
društva RAIFFEISENBANK AUSTRIA d.d. Zagreb, Petrinjska 59, privatnom ponudom,
od dana 5. prosinca 2005. godine, priloženi svi prilozi propisani Zakonom i
Pravilnikom te da podneseni prospekt sadrži sve podatke u skladu s odredbom
članka 21. Zakona.

Stoga su ispunjeni uvjeti za odobrenje
podnesenog prospekta te je, sukladno odredbi članka 22. stavka 4. Zakona,
riješeno kao u izreci.

Temeljem odredbe članka 8. stavka 4. Zakona, ovo
Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog rješenja.

Klasa: UP/I-450-08/05-02/186

Urbroj: 567-01/05-6

Zagreb, 15. prosinca 2005.

Predsjednik Komisije

**Miljenko** **Fičor**, v. r.

Rješenje, NN 1/2006-25